אליזה ג'ונסון

אליזה דשון ג'ונסון (באנגלית: Alize DeShawn Johnson; נולד ב-22 באפריל 1996) הוא כדורסלן אמריקאי המשחק בעמדת הפאוור פורוורד בסן אנטוניו ספרס. ג'ונסון החל את קריירת המשחק שלו בקבוצת הכדורסל של מכללת פרנק פיליפס, לאחר שלא קיבל הצעות מקבוצות בכירות יותר. בשנת 2016 עבר לאוניברסיטת המדינה של מיזורי. ב-11 בנובמבר 2016 ג'ונסון קלע 20 נקודות והוריד 10 ריבאונדים בניצחון 91–65 על ג'קסונוויל סטייט. ב-14 בדצמבר 2016 קלע 20 נקודות ורשם 16 ריבאונדים בניצחון קבוצתו 86–76 על אוניברסיטת אוראל רוברטס. ב-30 בדצמבר ג'ונסון קלע שיא קריירה של 30 נקודות ב-50% קליעה והוסיף 15 ריבאונדים בניצחון 81–75 בהארכה על אינדיאנה סטייט. ג'ונסון סיים את עונת 2016/2017 עם 17 דאבל דאבלים, כשהוא קלע 20+ נקודות בתשעה משחקים והוריד 10+ ריבאונדים ב-22 משחקים, כולל רצף של עשרה משחקים של 10+ ריבאונדים. היו לו גם שני משחקים של 20+ ריבאונדים ומשחק אחד של שלושים נקודות. בתום העונה הוא הציג את מועמדותו לדראפט 2017 ב-NBA, ואף זומן לאימון אישי בבוסטון סלטיקס, אך לבסוף בחר לשחק עונה נוספת באוניברסיטה, והציג את מועמדותו מחדש בדראפט 2018 ב-NBA. בדראפט, שנערך ב-21 ביוני 2018, נבחר ג'ונסון בבחירה ה-50 על ידי אינדיאנה פייסרס. הוא הצטרף לסגל הקבוצה לקראת ליגת הקיץ של ה-NBA, וערך את הופעת הבכורה שלו בטורניר ב-26 ביולי, כשקלע 15 נקודות והוסיף 4 ריבאונדים ו-2 אסיסטים ב-16 דקות משחק נגד יוסטון רוקטס. בסך הכל שיחק ג'ונסון ארבעה משחקים בטורניר, בהם העמיד ממוצעים של 12.4 נקודות, 8.6 ריבאונדים ו-1.6 אסיסטים ב-23 דקות למשחק. ב-17 ביולי 2018 חתם על חוזה מובטח לשנתיים בפייסרס. הוא ערך את הופעת הבכורה שלו ב-NBA ב-19 באוקטובר 2018, כששיחק ארבע דקות וקלע שתי נקודות בהפסד קבוצתו 101–118 למילווקי באקס. ב-27 באוקטובר נשלח ג'ונסון לפורט ויין מאד אנטס, שלוחתהּ של הפייסרס בליגת הפיתוח של ה-NBA ונותר בה עד לתום העונה עם גיחות קצרות לקבוצה הבכירה. בתום העונה ג'ונסון רשם ממוצעים של 18.8 נקודות למשחק, 13.5 ריבאונדים, 3.3 אסיסטים ו-1.4 חסימות למשחק בליגת הפיתוח. ב-10 באפריל 2019, לקראת סיום העונה,. קיבל ג'ונסון יותר קרדיט בפייסרס, קלע 7 נקודות והוסיף 11 ריבאונדים ב-25 דקות בניצחון 135–134 על אטלנטה הוקס. ב-14 באוגוסט 2020 רשם שיא קריירה ב-NBA של 11 נקודות ו-17 ריבאונדים בניצחון קבוצתו 109–92 על מיאמי היט. ב-27 בינואר 2021 חתם בראפטורס 905 מליגת הפיתוח. ב-15 משחקיו בקבוצה העמיד ג'ונסון ממוצעים של 16.6 נקודות, 13.3 ריבאונדים, 4.2 אסיסטים ו-1.3 חטיפות ב-32.1 דקות למשחק. ב-22 במרץ 2021 חתם על חוזה ל-10 ימים בברוקלין נטס. ב-24 במרץ, בהופעת הבכורה שלו עם הנטס, רשם שיא קריירה של 23 נקודות והוסיף 15 ריבאונדים בהפסד קבוצתו 88–118 ליוטה ג'אז. ב-1 באפריל הוחתם על חוזה נוסף ל-10 ימים. ב-11 באפריל חתם על חוזה לשלוש עונות בקבוצה. ב-29 באפריל רשם דאבל דאבל עם 20 נקודות ושיא קריירה של 21 ריבאונדים בניצחון 130–113 על אינדיאנה פייסרס. ב-3 בספטמבר 2021 שוחרר מהקבוצה. ב-8 בספטמבר 2021 חתם בשיקגו בולס. ב-26 בדצמבר שוחרר מהקבוצה, לאחר שב-16 משחקים העמיד ממוצעים של 1.8 נקודות ו-2.3 ריבאונדים ב-7.6 דקות למשחק. ב-28 בדצמבר 2021 חתם על חוזה ל-10 ימים בוושינגטון ויזארדס. ב-2 במרץ 2022 חתם על חוזה ל-10 ימים בניו אורלינס פליקנס, ובתום החוזה חתם על חוזה זהה נוסף בקבוצה. ב-16 באוגוסט 2022 חתם על חוזה לעונה אחת בסן אנטוניו ספרס. אליזה ג'ונסון, ברשת החברתית אקס (טוויטר) אליזה ג'ונסון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Jacksonville State vs. Missouri State - Box Score - November 13, 2016 - ESPN, ESPN.com (באנגלית) Oral Roberts vs. Missouri State - Box Score - December 14, 2016 - ESPN, ESPN.com (באנגלית) Indiana State vs. Missouri State - Game Summary - December 31, 2016 - ESPN, ESPN.com (באנגלית) Daniel Allar, UE's Brown voted onto all-MVC tournament team, Courier & Press (באנגלית אמריקאית) https://twitter.com/thejordanburton/status/862412181165494272, Twitter Harrison Keegan, MSU's Alize Johnson outshines Mizzou's Michael Porter Jr. at Adidas camp, Springfield News-Leader (באנגלית אמריקאית) Spotrac.com, Alize Johnson, Spotrac.com (באנגלית אמריקאית) Pacers vs. Bucks - Game Summary - October 19, 2018, ESPN (באנגלית) Pacers vs. Hawks - Game Summary - April 10, 2019, ESPN (באנגלית) Heat vs. Pacers - Game Recap - August 14, 2020, ESPN (באנגלית) RAPTORS 905 ANNOUNCE ROSTER AND SEASON SCHEDULE, Raptors 905 (באנגלית אמריקאית) Brooklyn Nets Sign Alize Johnson to 10-day Contract, www.nba.com (באנגלית) Nets vs. Jazz - Game Recap - March 24, 2021, ESPN (באנגלית) Brooklyn Nets Sign Alize Johnson to Second 10-day Contract, www.nba.com (באנגלית) Brooklyn Nets Sign Alize Johnson to a Multi-Year Contract, www.nba.com (באנגלית) Nets vs. Pacers - Game Recap - April 29, 2021, ESPN (באנגלית) Brooklyn Nets Waive Alize Johnson, www.nba.com (באנגלית) Bulls release Alize Johnson, sign Alfonzo McKinnie, www.nba.com (באנגלית) Matt Weyrich • •, Wizards Sign Alize Johnson to 10-Day Contract With 8 Players in COVID Protocols, NBC4 Washington (באנגלית אמריקאית) Pelicans sign Alize Johnson to 10-day contract, www.nba.com (באנגלית) Pelicans sign Alize Johnson to 10-day contract, www.nba.com (באנגלית)